kardosdrur/scandi-wiki huggingface dataset:
Erik Madsen (flertydig)

Erik Madsen er navnet på flere personer:

 Erik Madsen – dansk atletikudøver
 Erik Madsen (musiker) – dansk musiker i Bjørn & Okay
De liguriske Alper

De liguriske Alper er en bjergkæde i Italien. Den udgør den sydvestligste del af Alperne, og syd for Colle di Cadibona ligger Apenninerne. Vest for Col de Tende ligger De maritime Alpene. Bjergkæden danner grænsen mellem regionene Piemonte i nord og Liguria i syd.

De liguriske Alper bliver afvandet via Tanaro og andre bifloder til Po på Piemonte-siden og af flere mindre floder som løber direkte ud i Middelhavet på den liguriske side. 

De højeste toppe i De liguriske Alper er Punta Marguareis (2.651 moh) og Monte Mongioie (2.630 moh). Der er flere andre toppe på over 2.000 meter.

Bjergpas 

De vigtigste bjergpas i De liguriske Alper er disse:

Kildehenvisninger

Eksterne henvisninger 

Liguriske Alper
Piemonte
Liguria
Bjergkæder i Italien
Tanaro

Tanaro (kendt som Tanarus i oldtiden), er en 276 km lang flod i det  nordvestlige  Italien og en biflod til Po. Flodens kilder ligger  i De liguriske Alper i nærheden af grænsen til Frankrig. Tanaro løber gennem byerne Ceva, Alba og Asti, før den løber ud i Po i nærheden af byen Alessandria.

Eksterne henvisninger 

Floder i Italien
Sara Brahmer Svendsen

Sara Brahmer Svendsen (født 1991) er en dansk atletikudøver som startede sin karriere i Viking Rønne på Bornholm og kom i 2007 ind i københavnerklubben Sparta, som hun er blevet dansk holdmester med i årene 2007-2011. I 2012 skiftede hun til Hvidovre AM sammen med sin lillesøster Bianca Brahmer Svendsen. Begge bor i Albertslund.

Sara Brahmer-Svendsen, der har dyrket atletik siden hun var cirka 13 år gammel, blev dansk juniormester for 18-19-årige på 100, 200 og 400 meter i 2010 og var desuden på det danske juniorlandshold i 2008 og 2010. 
I 2011 vandt hun bronze på 400 meter til indendørs DM og guld ved udendørs DM. Tillige blev hun udtaget til det danske atletiklandshold på 4 x 100 meter. 
I 2012 vandt hun bronze på både 100 meter. og 200 meter til de Danske Mesterskaber på Østerbro Stadion.

Danske mesterskaber 
  2012 100 meter
  2012 200 meter
  2011 Danmarksturneringen
  2011 400 meter
  2011 400 meter inde
  2011 4 x 100 meter
  2011 1000 meter stafet
  2011 4 x 400 meter
  2011 4 x 200 meter inde
  2010 Danmarksturneringen
  2010 4 x 100 meter
  2010 4 x 400 meter
  2009 Danmarksturneringen
  2008 Danmarksturneringen
  2007 Danmarksturneringen

Personlige rekorder
 50 meter : 6.90 ( 2013 )
 60 meter : 7,94 sek. ( 2014 )
 100 meter : 12,39 sek. (2013)

 200 meter : 25,70 sek. (2014)
 400 meter : 59,66 sek. (2011)
 4 x 100 meter : 46,91 sek. (2011 – landsholdet / Novo Sad Serbien)

Eksterne henvisninger 
 Statletik.dk – Profil – Sara Brahmer Svendsen 

Atleter fra Viking Rønne
Atleter fra Sparta Atletik
Atleter fra Hvidovre AM
Sprintere fra Danmark
Personer fra Bornholm
Stura di Demonte

Stura di Demonte () er en 111 km lang flod i det nordvestlige Italien (Piemonte). Den er en biflod fra venstre til Tanaro, som igen er en biflod til Po. Den har sit udspring i Alperne, i nærheden af grænsen til Frankrig. Den løber gennem Demonte og Cuneo før den løber ud i Tanaro øst for Cherasco.

Notes 

Piemonte
Floder i Italien
Hamburg International

Hamburg International er et flyselskab i Hamburg i Tyskland. Selskabet flyver charterfly fra Tyskland og Luxembourg til destinationer ved Middelhavet. Desuden har selskabet nogle ruteflydestinationer.

Hamburg International ejes af lokale investorer og har ca. 300 personer ansat.

Flåde 
Hamburg International 

Tidligere flyselskaber fra Tyskland
International
Etableret i 1998
Ophørt i 2010
Nicolai Peters

Nicolai Hermannssohn Peters (10. juni 1766 i Frederiksstad i Slesvig – 10. januar 1825 i Flensborg) var en dansk dyremaler.

Peters far var Hermann Peters (1742-1805), der ved siden af sit håndværk som maler og lakerer tillige malede stilleben af dødt fjerkræ eller fisk. Medens broren Jacob Peters blev landskabsmaler, fulgte Peters samme retning som faderen og malede med stor naturtroskab og kunstnerisk farvevirkning fugle, pattedyr, fisk, døde eller levende, blomster og insekter i vandfarve og gouache. Den Kongelige Malerisamling ejer En Hønsegaard af ham. Peters ægtede 1791 i København Juliane Marie Lind og udstillede flere gange her. I 1810 flyttede han til Flensborg, hvor han døde. Han var også forfatter, således til Walmor und Julie, ein Trauerspiel (1800).

Ekstern henvisning 
 

Malere fra Danmark
Personer fra Sønderjylland (på tværs af landegrænser)
Danskere i 1700-tallet
Danskere i 1800-tallet
Dramatikere fra Danmark
Personer i Dansk Biografisk Leksikon
Dansksprogede forfattere fra Danmark
Platåberget

Platåberget er et fjeld ved Longyearbyen på Spitsbergen, Svalbard. Det ligger ovenfor Svalbard Lufthavn og den ikke længere aktive Mine 3, og afgrænses i østlig retning af Blomsterdalen og i vestlig retning kommer Bjørndalen. Mod syd strækker fjeldet sig ned til foden af Nordenskioldfjellet. Platåberget er domineret af næsten vegetationsfri blokmark, og lav, forskellige mosser og enkelte højere planter kan findes få steder.

Svalbard Satellitstation (SvalSat) har siden 1999 drevet en satellit- og radarstation på Platåberget. De store antenner er ikke synlige fra Longyearbyen eller området omkring lufthavnen, men fra den gamle mineby Moskushamn er der godt udsyn til anlægget. Under etableringen af satellitstationen undersøgte man hele fjeldet for forladte miner, men der dukkede ingen op. 

I 2008 åbnede Svalbard Global Seed Vault et lager inde i fjeldet, hvor de udnytter permafrosten til opbevaring af frø- og plantemateriale.

Om vinteren arrangeres ture på snescootere til toppen af fjeldet, og i sommerperioden er området et populært mål for vandreture.

Eksterne henvisninger 

Bjerge på Svalbard
De maritime Alper

De maritime Alper er en bjergkæde i den sydvestlige del af Alperne. Den danner grænsen mellem det franske departement Alpes-Maritimes og den italienske provins Cuneo. På anden side af Col de Tende ligger De liguriske Alper og på den anden side af Maddalena-passet ligger De cottiske Alper. Parc national du Mercantour er en del af De maritime Alper.

Vand fra De maritime Alper løber ud i floderne Roya, Var og Verdon og deres bifloder på den franske side, og i Stura di Demonte og andre bifloder til Tanaro og Po på den italienske side.

Bjergtoppe

De højeste bjergtoppe i De maritime Alper er:

Bjergpas

De vigtigste bjergpas i De maritime Alper er:

Kildehenvisninger

Eksterne henvisninger 

  
Maritime Alper
Bjergkæder i Frankrig
Operafjellet

Operafjellet er et fjeld/bjerg på Spitsbergen, Svalbard i Norge. Det er 951 meter højt og er placeret på nordsiden af Adventfjorden. Det er opkaldt efter landskabet på vestsiden af fjeldet der minder om et amfiteater.

Den 29. august 1996 styrtede et Tupolev Tu-154 fly (Vnukovo Airlines Flight 2801) ned på Operafjellet under indflyvningen til Svalbard Lufthavn ved Longyearbyen. Alle 141 om bord omkom ved ulykken.

Referencer 

Bjerge på Svalbard
Snerydning

Snerydning er bortskaffelse af sne fra steder, hvor det eller kan være farligt. Det gælder især offentlige veje, herunder fortove og pladser.

Lovgivningen 
Bestemmelser om pligtig snerydning fastlægges af offentlige myndigheder, som varierer fra land til land. I Danmark er det fastlagt i lov nr. 140 af 25. marts 1970 om vintervedligeholdelse og renholdelse af veje.

Private grundejere 
Når sne er faldet, skal det i Danmark fjernes fra veje og fortove om muligt i mindst 2 meters bredde af grundejerne. De fleste steder skal det være påbegyndt inden kl. 07:00 om morgenen. For private grundejere betyder dette oftest:
 at sne skal ryddes snarest muligt efter snefald
 at der skal "træffes foranstaltninger mod glat føre, ved snarest muligt – efter førets indtræden – at gruse eller på anden måde sikre, at færdselsarealet ikke er glat".

Mangelfuld snerydning kan føre til bøder eller erstatningskrav.

Offentlige veje 
Offentlige veje, herunder busstoppesteder, fodgængerovergange, gadehjørner, adgang til brandhaner og lignende sneryddes som regel af de offentlige myndigheder. Det er ikke tilladt at samle andet steds ryddet sne disse steder.

Grusning og saltning 
For at undgå glat føre på sneryddede steder kan man sprede grus eller salt.

Snerydning i forhold til køre- og hviletidsbestemmelserne 
Der findes flere firmaer, der tilbyder snerydningsservice. EU-kommissionen indførte i 2007 bestemmelser om, at firmaer med kontraktlig pligt til snerydning skal overholde ugenormen på maksimum 45 timer. Det betyder, at sådanne firmaer ikke længere har lov til at forskubbe deres hviletid, hvilket man tidligere har accepteret netop i forbindelse med snebekæmpelse. EU har dermed indført regler, der efter sigende forhindrer vognmænd i at opfylde deres kontrakt.

Brancheorganisationen DTL - der organiserer omkring 3.300 virksomheder, der samlet beskæftiger flere end 20.000 chauffører i Danmark - gjorde opmærksom på at en overtrædelse af reglerne ville indbære risiko for at miste kørekort mens en overholdelse af reglerne vil medføre en alvorlig og unødig fordyrelse af den privat betalte snerydning. Reglerne er siden reguleret således, at vinterførebekæmpelse er undtaget fra køre- og hviletidsbestemmelserne, idet:

Naturligvis kan arbejdet udføres med skovl uden brug af køretøj.

Hensynet til erhvervsaktive 

Opfyldelsen af snerydningsforpligtelsen er af største betydning for flere serviceerhverv, således postbude, avisbude og lignende transporttjenester, renovationsvæsenet, plejepersonale for ældre og/eller syge, skorstensfejere, brand- og Redningsvæsenet, politi og andre myndigheder.

Noter

Eksterne henvisninger 

 Københavns kommune: "Regler for snerydning"
 Snerydning ramt af nye EU-regler (Fyns Stifttidende 26. december 2007)
 Transportnyhederne.dk: "Snerydning og køre-/hviletider" (11. november 2010)

Se også 
 Sneplov
 Afisning

Trafik
Rydning
Vnukovo Airlines Flight 2801

Vnukovo Airlines Flight 2801 (kendt som Operafjell-ulykken) var en international charterflyvning der 29. august 1996 kl. 10:22:23 (CEST), styrtede ned på Operafjellet, Svalbard i Norge. Alle 141 personer om bord på et Tupolev Tu-154M fly blev dræbt under indflyvningen til Svalbard Lufthavn, Longyear, og er den flyulykke i Norge der har kostet flest menneskeliv.

Vnukovo Airlines flyet, med registreringsnummer RA-85621, var chartret af Arktikugol, et statsejet sovjetisk mineselskab, der skulle flyve russiske og ukrainske arbejdere fra Vnukovo International Airport i Moskva til Svalbard Lufthavn, Longyear i Longyearbyen, Norge. Passagererne kom fra de russiske samfund ved Barentsburg og Pyramiden. De dræbte ved ulykken omfattede 11 besætningsmedlemmer og 130 passagerer, hvoraf 3 var børn.

Referencer 

Flyulykker og -hændelser i 1996
Transport på Svalbard
Flyulykker og -hændelser i Norge
Petr Nečas

Petr Nečas (født 19. november 1964 i Uherské Hradiště) er en tjekkisk politiker, der fra 28. juni 2010 til 10. juli 2013 var landets premierminister. I samme periode var han leder af det liberalkonservative parti Borgerdemokraterne.

Fra 2006 til 2009 var han vicepremierminister og social- og arbejdsminister i Mirek Topoláneks regering. I 2010 efterfulgte han ham som partiformand. 27. juni meddelte landets præsident Vaclav Klaus at han dagen efter ville udnævne Nečas til premierminister efter valget, der blev afholdt i maj samme år. Fra marts 2009 blev landet ledet af et forretningsministerium som følge af, at regeringen havde tabt et mistillidsvotum i parlamentet. Nečas ledede en højreregering, der foruden hans eget parti omfattede det liberalkonservative TOP 09 og det konservativt-liberale VV. Partierne havde 118 af 200 mandater i parlamentet.

Eksterne henvisninger 
 Petr Nečas' officielle hjemmeside

Tjekkiets premierministre
Borgerdemokraterne

Borgerdemokraterne (tjekkisk: Občanská demokratická strana, fork. ODS) er et tjekkisk liberalkonservativt politisk parti. Med 53 medlemmer af parlamentet (2010) er partiet landets andetstørste og det største centrum-højre-parti.

Partiet blev grundlagt i 1991 af Václav Klaus som en pro-markedsøkonomisk udbryder af Borgerforum. Baggrunden var uenighed om den politiske linje. Dissidentfløjen omkring daværende præsident Václav Havel ønskede fortsat at have rum for forskellige politiske strømninger, men de såkaldte "disponenter" med Klaus i spidsen ønskede en rendyrket liberalkonservativ profil. 

Partiet vandt valget i 1992 og har siden deltaget i de fleste regeringer. Partiets daværende leder Mirek Topolánek var premierminister fra 2006 til 2009. Partiet ledes nu af Petr Nečas, der efterfulgte Topolánek som partiformand og premierminister i 2010.

Borgerdemokraterne er euroskeptisk. Frem til 2009 sad partiets medlem af Europa-Parlamentet i Gruppen for Det Europæiske Folkeparti, men forlod efter Europa-Parlamentsvalget 2009 gruppen for at indgå i De Europæiske Konservative & Reformister. Partiet er nu medlem af Alliancen af Europæiske Konservative og Reformister. På internationalt plan er partiet medlem af International Democrat Union.

Eksterne henvisninger 
 Borgerdemokraternes hjemmeside

Referencer 

Etableret i 1991
Politiske partier i Tjekkiet
Ed Balls

Edward Michael Balls, blot kendt som Ed Balls (født 25. februar 1967 i Norwich), er en britisk politiker. Fra 2005 til 2015 var han medlem af Underhuset for Labour. Fra 2011 til maj 2015 var han skyggefinansminister. Ved Labours formandsvalg efter valget i 2010 var han en af kandidaterne, men fik blot 11,79% af stemmerne og gik derfor ikke videre til sidste runde af afstemningen. Nu er han seniorforsker ved Harvard Kennedy School’s Mossavar-Rahmani Center for Business and Government og gæsteprofessor ved King's College London.

Balls er uddannet i filosofi, politologi og erhvervsøkonomi fra University of Oxford og har også studeret ved Harvard University. Hans karriere begyndte som lederskribent ved Financial Times i 1990. Han blev derefter økonomisk rådgiver for den daværende skyggefinansminister Tony Blair. Da Blair i 1997 blev finansminister, fortsatte Balls som rådgiver. I 1999 blev han forfremmet til chefrådgiver i HM Treasury, i hvilken egenskab han på et tidspunkt blev kaldet 'den mest magtfulde ikke-folkevalgte i Storbritannien'. I juli 2004 blev han selv opstillet til Underhuset og blev i 2005 indvalgt for Labour. Han var desuden støttet af Co-operative Party. Han blev i 2007 udnævnt til skole- og familieminister i Gordon Browns regering. 

Ed Balls er gift med Yvette Cooper, der er også medlem af Underhuset for Labour.

Eksterne henvisninger

 Ed Balls' hjemmeside

Referencer

Medlemmer af Underhuset
Personer fra Norwich
Handling (luftfart)

Handling er servicering af et fly mens det er på jorden og (normalt) er parkeret ved en gate i en lufthavn. Ud over at håndtere passagernes bagage samt eventuel fragt, udfører handlingselskaberne alt fra rengøring af kabinen til påfyldning af brændstof. Hurtighed og effektivitet er vigtigt, da flyselskaberne ønsker at minimere deres turnaround-tid (tiden der går fra flyet lander til det letter igen). 

De fleste flyselskaber får handlingen udført af en underleverandør. I Danmark står SAS Ground Handling, der er Europas tredjestørste i branchen for handlingen i Aalborg Lufthavn og Aarhus Lufthavn. Både SAS Ground Handling og Aviator tilbyder handling i Københavns Lufthavn. 

Billund Lufthavn, Bornholms Lufthavn og Karup Lufthavn udfører selv handlingen af sine fly. 

Luftfart
Den Thaarupgaardske Stiftelse

Den Thaarupgaardske Stiftelse oprettedes af Tønne Juul (1620-1684) og hustru Anne Cathrine Friis (1630-1698) i henhold til testamente af 24. august 1681 og ved fundats af 21. januar 1698 med Tårupgård i Fjends Herred, Viborg Amt. Gården solgtes 1807. Ny fundats af 21. marts 1815. 6 frøkener i 1. klasse, 6 i 2. og 12. i 3. nyder hver renten, henholdsvis af 8000, 6000 og 4000 kr. Døtre af danske adelige eller af mænd i de fire første rangklasser kan indskrives i stiftelsen, hvis kapital i 1925 var ca. 368.000 kr. Direktionen tilfalder slægten Juuls ældste mand.

Kilder 
 Poul Bredo Grandjean, "Den Thaarupgaardske Stiftelse", i: Christian Blangstrup (red.), Salmonsens Konversationsleksikon, København: J.H. Schultz Forlag 1915-30.

Stiftelser i Danmark
Etableret i 1698
Klostre i Danmark
Slægten Juul
Bygninger, konstruktioner og anlæg i Viborg Kommune
Ben Gurion International Airport

Ben Gurion International Airport (hebraisk: נמל התעופה בן גוריון, Nemal HaTe'ūfa Ben Gūryōn, arabisk: مطار بن غوريون الدولي, (IATA: TLV, ICAO: LLBG) også kendt under sit hebraiske akronym Natbag (Hebrew: נתב"ג)) er med 10,9 mio. passagerer den største og travleste lufthavn i Israel og den eneste internationale lufthavn i landet. 

Den ligger ved Lod i Tel Aviv-distriktet ca. 15 km sydøst for selve Tel Aviv. Ben Gurion International fungerer som primær hub for El Al, Israir Airlines, Arkia Israel Airlines og Sun d'Or International Airlines. 

Lufthavnen blev indviet i 1936 og er opkaldt efter landets første premierminister, David Ben-Gurion. 

Ben Gurion International Airport betragtes som en af verdens mest sikre lufthavne og har egen sikkerhedsstyre, der både omfatter politibetjente og IDF-soldater. Sikkerhedsfolkene arbejder både i uniform og i civil. Lufthavnen har været genstand for flere terrorangreb, men de er alle mislykket.

Eksterne henvisninger 

 Lufthavnens hjemmeside

Etableret i 1936
Turisme i Israel
Lufthavne i Israel
Nordsøen Forskerpark

Nordsøen Forskerpark er en selvejende institution i Hirtshals, der driver forskning, udvikling, rådgivning og formidling indenfor fiskeri og akvakultur. 

Forskerparken blev grundlagt som Nordsøcentret i 1979 og er opført med støtte fra EU's Regionalfond. Centret blev indviet i 1984 og rummer en række forskningsinstitutioner, bl.a. en afdeling af DTU Aqua og museet Nordsøen Oceanarium. 

Centrets protektor er Alexandra af Frederiksborg.

Eksterne henvisninger
 Nordsøen Forskerparks hjemmeside

Hirtshals
Etableret i 1979
Forskningsinstitutioner i Danmark
Danmarks Tekniske Universitet
Tønne Juul

Tønne Juul (født 12. april 1620 på Villestrup, død 28. august 1684) var en dansk adelsmand og godsejer, yngre bror til Malte, Axel og Ove Juul.

Han gik i skole på Herlufsholm, rejste 1638-44 med Laurids Bording som hovmester i Nederlandene, England, Frankrig og Italien, blev 1646 hofjunker og tjente i denne stilling, da han 17. juni 1649 havde bryllup med Anna Cathrine Friis til Engestofte (født 1630, død 26. september 1698), datter af kansler Christian Friis til Kragerup. Han synes at have levet et tilbagetrukket Liv på sine gårde Søgård (Merløse Herred) og Tårupgård, som 1666 blev ham udlagt på skiftet efter hans moder, optaget af studier og havedyrkning. Efter nogle års svagelighed døde Juul 28. august 1684, efterladende sig et godt navn som en oprigtig, god og gudfrygtig mand. Da Juul og hans hustru ingen børn havde, anvendte de en del af deres formue til forskellige legater, deriblandt Den Thaarupgaardske Stiftelse til understøttelse for ugifte damer.

Kilder 
 G.L. Wad, "Tønne Juul", i: C.F. Bricka (red.), Dansk Biografisk Lexikon, København: Gyldendal 1887-1905.
 N.O. Coccius, Ligprædiken over Tønne Juul.
 Hofman, Fundationer III, 426 ff.
 Personalhistorisk Tidsskrift, 2. række II, 86 ff.
 Danmarks Adels Aarbog 1890, s. 271.
 Danske Herregaarde IX: Taarupgaard.

Tønne
Godsejere fra Danmark
Danskere i 1600-tallet
Filantroper fra Danmark
Legatstiftere fra Danmark
Personer i Dansk Biografisk Leksikon
Herlovianere
Ove Sehestedt Juul (politiker)

Ove Sehestedt Juul (født 5. november 1830 i København, død 3. december 1882 på Madeira) var en dansk godsejer og politiker.

Han var søn af Christian Sehestedt Juul af første ægteskab, blev 1850 student fra Frederiksborg Skole og var 1852-59 officer i østrigsk tjeneste. Han arvede 1861 stamhuset Raunholt ved Nyborg, ombyggede 1865-70 hovedgården af samme navn ved arkitekt H.A.W. Haugsted og købte 1868 hovedgården Villestrup ved Mariager, som i gamle dage havde tilhørt hans slægt, men bortsolgte det meste af sit fæstegods. Han overtog straks faderens post som formand for Det fynske Brandassuranceselskab og 1867 som formand i repræsentantskabet for Fyens Disconto Kasse; var endvidere siden 1864 formand for Fyens Stifts patriotiske Selskab, 1869-77 medlem af Landhusholdningsselskabets bestyrelse, 1872 præsident for landmandsforsamlingen i Nykøbing Falster og samme år medstifter af De Danske Sukkerfabrikker, 1871-82 medlem af Svendborg Amtsråd og 1866-75 af Landstinget, hvor han hørte blandt de mest konservative.

Som ivrig jæger indrettede han ved Raunholt en vildsvinepark; var desuden virksom deltager i væddeløb og lystsejlads. Han blev kammerherre 1864. Han døde 3. december 1882 på Madeira.

Han havde 1860 ægtet Marie Frederikke Emilie baronesse Holsten-Charisius (1834-1882), datter af Adam Christopher baron Holsten-Charisius (1793-1879).

Kilder 
 Emil Elberling, "Ove Sehestedt Juul", i: C.F. Bricka (red.), Dansk Biografisk Lexikon, København: Gyldendal 1887-1905.
 Illustreret Tidende, 4. august 1872.
 Fyens Stiftstidende, 6. december 1882.

Ove Sehestedt 1
Godsejere fra Danmark
Personer fra Fyn
Landstingsmedlemmer i 1860'erne
Landstingsmedlemmer i 1870'erne
Personer fra København
Riddere af Dannebrog
Personer i Dansk Biografisk Leksikon
Amtsrådsmedlemmer fra Højre (1881-1915)
Kammerherrer fra Danmark